Document ID: 31984R3154

*****
ΚΑΝΟΝΙΣΜΟΣ (ΕΟΚ) αριθ. 3154/84 ΤΟΥ ΣΥΜΒΟΥΛΙΟΥ
της 12ης Νοεμβρίου 1984
για την αύξηση της ποσότητας της κοινοτικής δασμολογικής ποσοστώσεως, που ανοίχθηκε με τον κανονισμό (ΕΟΚ) 1753/84, για τα σιδηροφωσφορούχα που υπάγονται στη διάκριση ex 28.55 Α του Κοινού Δασμολογίου
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,
το σχέδιο κανονισμού που υπέβαλε η Επιτροπή,
Εκτιμώντας:
ότι, με τον κανονισμό (ΕΟΚ) αριθ. 1753/84 (1), το Συμβούλιο άνοιξε και κατένειμε μεταξύ των κρατών μελών για τα σιδηροφωσφορούχα που περιέχουν, κατά βάρος, 15 % και πλέον φώσφορο, της διάκρισης ex 28.55 Α του Κοινού Δασμολογίου, για τη χρονική περίοδο από την 1η Ιουλίου 1984 μέχρι τις 30 Ιουνίου 1985, κοινοτική δασμολογική ποσόστωση με μηδενικό δασμό, της οποίας η ποσότητα καθορίστηκε στο επίπεδο των 25 000 τόνων·
ότι, βάσει των πλέον πρόσφατων στοιχείων σχετικά με το προϊόν αυτό για τη χρονική περίοδο της ποσόστωσης, εκτιμάται ότι οι συμπληρωματικές εισαγωγικές ανάγκες στην Κοινότητα, προελεύσεως τρίτων χωρών, ανέρχονται για το άμεσο μέλλον σε 26 500 τόνους· ότι πρέπει να αυξηθεί το μέγεθος της ποσόστωσης προσθέτοντας την ποσότητα αυτή, για να ληφθούν υπόψη οι διαπιστωθείσες ανάγκες· ότι, για να διαφυλαχθεί ο κοινοτικός χαρατκήρας της εν λόγω δασμολγικής ποσόστωσης, πρέπει να διατεθεί στο κοινοτικό απόθεμα ένα μέρος της συμπληρωματικής ποσότητας, ενώ το υπόλοιπο θα κατανεμηθεί μεταξύ ορισμένων κρατών μελών, ανάλογα με τις προβλεπόμενες ανάγκες τους σε εισαγωγές προελεύσεως τρίτων χωρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ποσότητα της κοινοτικής δασμολογικής ποσόστωσης που ανοίχθηκε με τον κανονισμό (ΕΟΚ) αριθ. 1753/84, για τα σιδηροφωσφορούχα που περιέχουν, κατά βάρος, 15 % και πλέον φώσφορο, της διάκρισης ex 28.55 Α του Κοινού Δασμολογίου, τα οποία προορίζονται για την παρασκευή φωσφορούχων χυτοσιδήρων ανακαθαρισμού ή χάλυβα, αυξάνεται από 25 000 σε 51 500 τόνους.
Άρθρο 2
1. Ένα πρώτο τμήμα της συμπληρωματικής ποσότητας που αναφέρεται στο άρθρο 1, δηλαδή 24 000 τόνοι, κατανέμεται μεταξύ ορισμένων κρατών μελών ως εξής:
1.2 // // (σε τόνους) // Μπενελούξ // 9 060 // Γερμανία // 13 590 // Γαλλία // 1 350
2. Το δεύτερο τμήμα, ποσότητας 2 500 τόνων, αποτελεί το απόθεμα.
Το απόθεμα που προβλέπεται στο άρθρο 2 παράγραφος 3 του κανονισμού (ΕΟΚ) αριθ. 1753/84, αυξάνεται, κατά συνέπεια, από 2 500 σε 5 000 τόνους.
Άρθρο 3
Ο παρών κανονισμός αρχίζει να ισχύει την επομένη της δημοσιεύσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Νοεμβρίου 1984.

Labels: 3
1